అరుణా అసఫ్ అలీ
అరుణా గంగూలీ, హర్యానాలోని కాల్కాలో ఒక బెంగాళీ బ్రహ్మసమాజ కుటుంబంలో జన్మించింది. ఈమె విద్యాభ్యాసం లాహోరు మరియు నైనీతాల్ లలో జరిగింది. చదువు పూర్తయిన తర్వాత ఉపాధ్యాయురాలిగా పనిచేసింది. దేశములోని అప్పటి పరిస్థితుల్లో అది ఒక మహిళకు గొప్ప ఘనతే. ఈమె కలకత్తాలోని గోఖలే స్మారక పాఠశాలలో బోధించినది. అరుణకు భారత జాతీయ కాంగ్రేసు నాయకుడైన అసఫ్ అలీతో అలహాబాదులో పరిచయమేర్పడింది. ఈ పరిచయం పెళ్ళికి దారితీసింది. అరుణ తల్లితండ్రులు మతాలు వేరు (ఈమె హిందూ, అతను ముస్లిం), వయోభేదము (ఇద్దరికీ వయసులో 20 ఏళ్ళకి పైగా తేడా) ఎక్కువన్న భావనతో ఆ పెళ్ళిని వ్యతిరేకించినా 1928లో అసఫ్ అలీని వివాహమాడింది.
మీరా నందా
మీరా నందా (జననం 1954) భారతీయ రచయిత్రి, చరిత్రకారులు మరియు విజ్ఞాన శాస్త్ర తత్వవేత్త. ఈమె "రెన్సెలర్ పాలిటెక్నిక్ ఇనిస్టిట్యూట్" నుండి పి.హె.డి పొందారు. ఆమె మతము మరియు విజ్ఞానశాస్త్రంలో జాన్ టెమ్‌ప్లెటన్ ఫౌండేషన్ కు ఫెలోగా (2005-2007) ఉన్నారు. జనవరి 2009 లో ఆమె జవహర్‌లాల్ నెహ్రూ విశ్వవిద్యాలయం లోని జవహర్లాల్ నెహ్రూ ఇనిస్టిట్యూట్ ఫర్ అడ్వాన్స్‌డ్ స్టడీకు "విజ్ఞా శాస్త్ర పరిశోధన" మరియు సంస్కృతి అంశాలకు ఫెలోగా యున్నారు. ప్రస్తుతం ఆమె మొహలీ లోని ఇండియన్ ఇనిస్టిట్యూట్ ఆఫ్ సైన్స్ ఎడ్యుకేషన్ అండ్ రీసెర్చ్ కు ఫాకల్టీగా యున్నారు.